Alcàsser celebra la Jornada d'Esport Escolar
dc., 05/04/2023 - 15:52

Amb motiu del Dia Internacional de l'Esport (6 d'abril), Alcàsser celebrava, ahir, la Jornada d'Esport Escolar en la qual van participar tots els grups dels centres educatius del municipi. Un dia en què les diferents disciplines esportives van ser les principals protagonistes i van inundar tant les instal·lacions del CEIP 9 d'Octubre, Jaume I i l'IES Alcàsser, com el poliesportiu municipal.

Durant aquesta jornada, els grups van estar formats per l'alumnat del mateix curs de tots els centres educatius de la localitat, que van anar fins al lloc que tenien assignat per a realitzar un complet circuit esportiu, gràcies al qual van poder practicar diferents modalitats esportives.

L'alcaldessa d'Alcàsser, Eva Zamora, ha posat en valor la importància d'aquesta mena d'iniciatives que no només «fomenten la companyonia i creen hàbits de vida saludables, sinó que afavoreixen la socialització entre alumnat de la mateixa edat dels diferents col·legis i institut del nostre poble».